EkBass/fiwiki-20250220-pages-articles huggingface dataset:
Richard Jouve

Richard Jouve (s. 25. lokakuuta 1994 Briançon) on ranskalainen maastohiihtäjä, sprintin maailmancupin voittaja ja kaksinkertainen olympiamitalisti, joka edustaa Montgenèvre Val Claréetä. Jouve saavutti Pyeongchangin olympialaisissa 2018 pronssia vapaan hiihtotavan parisprintissä. Samojen kisojen perinteisen hiihtotavan sprintissä hän oli kuudestoista, samoin kuin vapaan sprintissä Lahden MM-kilpailuissa 2017. Junioreiden MM-kilpailuissa 2014 hän saavutti hopeaa viestissä. Seefeldin MM-kilpailuissa 2019 Jouve voitti viestissä pronssia ja oli vapaan hiihtotavan sprintissä neljäs ja perinteisen hiihtotavan parisprintissä viides. Ankkuriosuutta hiihtänyt Jouve esitteli pronssia tuoneessa viestissä ”tavaramerkkinsä”, nopean rytminmuutoksen, ja ratkaisi pronssimitalin kohtalon loppusuoran kirissä Suomen Perttu Hyväristä vastaan. Oberstdorfin MM-kilpailuissa 2021 hän sijoittui perinteisen sprintissä seitsemänneksi ja vapaan hiihtotavan parisprintissä neljänneksi. Pekingin olympialaisissa 2022 Jouve hiihti ensimmäisen osuuden Ranskan pronssia saavuttaneessa viestijoukkueessa. Lisäksi hän oli vapaan hiihtotavan sprintissä seitsemäs. Planican MM-kilpailuissa 2023 hän saavutti vapaan hiihtotavan sprintissä pronssia yhdessä Renaud Jayn kanssa. Perinteisen hiihtotavan sprintissä hän sijoittui 14:nneksi.. Jouve kilpaili maastohiihdon maailmancupissa ensimmäisen kerran Otepään perinteisen hiihtotavan sprintissä tammikuussa 2015 sijoittuen 49:nneksi. Ensimmäiset maailmancupin pisteensä hän saavutti Östersundin perinteisen hiihtotavan sprinttikilpailussa helmikuussa 2015 oltuaan 19:s. Ensimmäisen palkintosijansa hän saavutti maaliskuussa 2015 oltuaan kolmas Lahden vapaan hiihtotavan sprintissä. Hän sijoittui kolmanneksi myös Planican vapaan hiihtotavan sprintissä tammikuussa 2016, Drammenin perinteisen hiihtotavan sprintissä maaliskuussa 2019 sekä Lillehammerin ja Davosin vapaan hiihtotavan sprinteissä joulukuussa 2021. Ensimmäisen maailmancupin osakilpailuvoittonsa hän saavutti Drammenin sprintissä maaliskuussa 2022. Hän voitti samalla kaudella myös Falunin perinteisen hiihtotavan sprintin ja samalla sprintticupin. Maailmancupin kokonaiskilpailussa hän oli neljäs. Joulukuussa 2022 hän voitti Beitostølenin perinteisen hiihtotavan sprintin. Livignon vapaan hiihtotavan sprintissä hän sijoittui toiseksi tammikuussa 2023. Hän voitti Les Roussesin perinteisen hiihtotavan sprintin. Maaliskuussa 2023 hän oli kolmas Drammenin perinteisen hiihtotavan sprintissä. Marraskuussa 2023 hän sijoittui toiseksi Rukan perinteisen hiihtotavan sprintissä. Helmikuussa 2024 hän sijoittui Canmoren perinteisen hiihtotavan sprintissä toiseksi. Etappikilpailujen etapeilla hän on sijoittunut parhaimmillaan toiseksi vapaan hiihtotavan sprinteissä Gatineaussa maaliskuussa 2016, Toblachissa joulukuussa 2018 ja Lenzerheidessa joulukuussa 2021. == Lähteet == == Aiheesta muualla == Luokka:Ranskalaiset maastohiihtäjät Luokka:Vuonna 1994 syntyneet Luokka:Elävät henkilöt Luokka:Ranskalaiset olympiamitalistit
Pål Trøan Aune

Pål Trøan Aune (s. 29. maaliskuuta 1992) on norjalainen maastohiihtäjä, joka edustaa Steinkjer Skiklubbia. Aune kilpaili maastohiihdon maailmancupissa ensimmäisen kerran Asiagon perinteisen hiihtotavan sprintissä joulukuussa 2013 sijoittuen 51:nneksi. Ensimmäiset maailmancupin pisteensä hän saavutti Östersundin perinteisen hiihtotavan sprinttikilpailussa helmikuussa 2015 oltuaan 20:s. Kymmenen parhaan joukkoon hän sijoittui ensimmäisen kerran oltuaan yhdeksäs Lillehammerin perinteisen hiihtotavan sprintissä joulukuussa 2017. == Lähteet == == Aiheesta muualla == Luokka:Norjalaiset maastohiihtäjät Luokka:Vuonna 1992 syntyneet Luokka:Elävät henkilöt
John Werket

John "Johnny" Roland Werket (8. lokakuuta 1924 Saint Paul, Minnesota – 4. kesäkuuta 2010 Sun City, Arizona) oli yhdysvaltalainen pikaluistelija. Werket osallistui kansainvälisiin pikaluistelun mestrauuskisoihin vuosina 1948-56. Hän saavutti kaksi kertaa yleisluistelijoiden MM-kisoissa mitalin - vuoden 1948 kisoissa Helsingissä hopeaa ja vuoden 1950 kisoissa Eskilstunassa pronssia. Werketin saavutus oli amerikkalaisittain paras yleisluistelijoiden MM-kisoissa aina vuoteen 1977, jolloin Eric Heiden ohitti suorituksillaan sen.John Werket Speedingskatingstats-tietokannassa Hän osallistui kolmiin olympialaisin, joissa parhaaksi sijoitukseksi tuli vuoden 1948 St. Moritzin kisojen 1500 metrin kuudes sija.John Werket Sports-reference-tietokannassa Werketin uran parhaiksi ajat eri matkoilla olivat: * 500 m – 42.0 (1956) * 1500 m – 2:16.1 (1956) * 5000 m – 8:44.6 (1950) * 10000 m –18:10.2 (1950) Werket valmistui Roosevelt High Schoolista Minneapolissa, jonka jälkeen hän osallistuiu toiseen maailmansotaan laskuvarjojoukoissa. Hän suoritti tutkinnon Augsburg Collegessa vuonna 1949. Sukujuuriltaan norjalainen Werket tapasi tulevan vaimonsa urheilumatkallaan Norjan Hamarissa. Urheilu-uransa jälkeen Werket toimi valmentajana. Hän valmensi vuoden 1972 talviolympialaisiin amerikkalaisia Eric Heideniä ja Diana Holumia. Siviiliurallaan hän oli johtotehtävissä energiateollisuuden palveluksessa, josta hän eläköityi 32-vuotisen työuran jälkeen vuonna 1983 ja muutti Arizonan Sun Cityyn. Werket kuoli 4. kesäkuuta 2010 Arizonassa, 85-vuotiaana. ==Lähteet== Luokka:Yhdysvaltalaiset pikaluistelijat Luokka:Yhdysvaltalaiset pikaluisteluvalmentajat Luokka:Vuonna 1924 syntyneet Luokka:Vuonna 2010 kuolleet
Muntingiaceae

Muntingiaceae on pieni trooppinen kasviheimo koppisiemenisten Malvales- lahkossa. Heimon kolmesta lajista tunnetuin on mätimarjapuu (Muntingia calabura).Finto: Kassu – Kasvien suomenkieliset nimet: Muntingiaceae == Tuntomerkit == Muntingiaceae-heimon kasvit ovat puita, joiden aineenvaihdunta tuottaa ellaghappoa. Karvat ovat tähtimäisiä tai kimppuina. Lehtiasento on kaksirivinen. Lehdet ovat hammaslaitaisia, sulka- tai kourasuonisia, vinotyvisiä ja korvakkeettomia. Varressa on korvakemaisia esilehtiä. Kukat sijaitsevat ryhmissä ja ovat neli- tai viisilukuisia. Verhiö on tyveltään yhdistynyt, teriö lyhytkyntinen ja sulkeutuneena laskostunut, ja heteitä on paljon. Kukassa on leveä pohjuskehrä eli diskus, jossa mesiäinen sijaitsee. Yhdislehtisessä sikiäimessä on 5–7 emilehtä ja sen on kehänpäällinen tai -alainen. Istukat ovat aksiletyyppisiä tai lapaistukoita, kun sikiäin on monilokeroinen. Vartalo on tukeva, luotti kulmikas tai enemmän tai vähemmän pallomainen. Hedelmä on toisinaan verhiön suojaama. Siemenessä on niukka ravintovarasto eli endospermi.Stevens 2001 alkaen, Viitattu 15.2.2015. == Levinneisyys == Heimo kasvaa trooppisessa Amerikassa. == Luokittelu == Muntingiaceae sisältää kolme lajia kolmessa suvussa:http://www.theplantlist.org/1.1/browse/A/Muntingiaceae/ * Dicraspidia ** Dicraspidia donnell-smithii * Muntingia – mätimarjapuut ** Muntingia calabura – mätimarjapuu * Neotessmannia ** Neotessmannia uniflora Eräät piirteet saattavat viitata siihen, että heimon asema Malvales-lahkossa on melko basaalinen, evoluutiopuun tyveen kuuluva. Loiskasviheimo Cytinaceae näyttää olevan lähin sukulainen. Cronquist (1981) sijoitti mätimarjapuun Flacourtiaceae-heimoon, joka nykyään on hajonnut useamman heimon kesken Malpighiales-lahkossa, ja Neotessmannia-lajin lehmuskasveihin (Tiliaceae), jotka ovat nykyään osa malvakasveja (Malvaceae). Takhtajan (1997) sijoitti molemmat lehmuskasveihin. == Lähteet == * Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. === Viitteet === == Aiheesta muualla == * Dicraspidia, kuva: https://c1.staticflickr.com/3/2821/9131291520_19aba9a68d_z.jpg Luokka:Malvales Luokka:Kasviheimot
Raaseporinjoki

Raaseporinjoki ( joskus myös , tunnettu myös nimellä Snappertunanjoki, ) on pieni joki Raaseporin kaupungissa Uudellamaalla. Raaseporinjoki laskee Karjaalla sijaitsevasta Lepinjärvestä (Läppträsket) Suomenlahteen ja on noin 15 kilometriä pitkä. Joki on saanut nimensä sen varrella sijaitsevalta Raaseporin linnasta. Osa kesäturisteista tulee linnalle vanhaan tapaan Raaseporinjokea pitkin veneellä tai meloen. Mereltä linnalle asti tuleva osuus soveltuu pienille moottoriveneille. Pitemmälle sisämaahan jatkettaessa joki muuttuu vaikeakulkuisemmaksi. Keväisin, kun joessa virtaa enemmän vettä, joki on täysin melontakelpoinen Huskvarnantien sillalta merelle saakka. Raaseporinjoki ja sitä ympäröivä alue historiallisine kohteineen on yksi Suomen kahdestakymmenestäseitsemästä kansallismaisemasta. == Historia == Raaseporinjoki on historialliseti merkittävä vesireitti, jota pitkin pääasiallisesti kuljettiin joen keskellä saaressa sijainneelle Raaseporin linnalle. Maankohoamisen ja rehevöitymisen takia joki on surkastunut ajan myötä, eikä linnalle pääse enää yhtä helposti vesitse kuin sen ollessa käytössä vuosina 1370–1550. Hankalan sijaintinsa vuoksi Raaseporin linna alkoi menettää strategista merkitystään hansakaupunki Räävelin kilpailijana ja Ruotsin kuningaskunnan etujen valvojana Suomenlahdella. Sen aseman Länsi- Uudenmaan halinnollisena keskuksena sai suotuisammalla satamapaikalla sijaitseva Tammisaari vuonna 1528. Tammisaaren vuorostaa korvasi Helsinki jo vuonna 1550 Kustaa Vaasan käskystä. == Lähteet == * Raaseporin linna; Museovirasto * Raaseporinjoki; Melontareitit.com * Raseborgs Sommarteater; Raseborg.org === Viitteet === == Aiheesta muualla == * Raaseporin linnanrauniot mobiguide * Raaseporin paalut, Juha Vuorela * Luokka:Raaseporin joet Luokka:Valtakunnallisesti arvokkaat maisema-alueet Suomessa Luokka:Suomen kansallismaisemat
Jetstar Pacific Airlines

Jetstar Pacific Airlines on vietnamilainen halpalentoyhtiö. Se on perustettu vuonna 1991. Se lentää Aasiassa. == Laivasto == Heinäkuu 2016: * 10 Airbus A320-200 (1 tilauksessa) * 2 Airbus A321-200 (3 tilauksessa) == Lähteet == Luokka:Vietnamilaiset lentoyhtiöt Luokka:Halpalentoyhtiöt
Kasmirluppa

Kasmirluppa kääpiökokoinen kanirotu, joka kuuluu poikkeavaturkkisiin kanirotuihin. Kasmirlupan ihannepaino on 1,71–2,30 kilogrammaa. Pohjoismaiseen kanistandardiin rotu hyväksyttiin 1. lokakuuta 2010. Pohjoismainen kanistandardi == Rodun historia== Rotu on kotoisin Isosta-Britanniasta. Ensimmäiset Cashmere Lopit syntyivät 1980-luvun alkupuolella. Ensimmäiset rodun edustajat tuotiin Pohjoismaihin vuonna 1988. Siihen aikaan Pohjoismaiseen standardiin ei haluttu lisätä uutta rotua, joten rotu lisättiin kääpiölupan alle omaksi turkkimuunnokseksi. Rotu tunnettiinkin pitkään nimellä kääpiöluppa fuchs. Rodun nimi kirjoitettiin aluksi muodossa "cashmereluppa". == Luonne ja käyttäytyminen== Luonteeltaan kasmirlupat ovat kilttejä, uteliaita, sosiaalisia ja helppoja käsitellä. Kasmirluppa muistuttaa luonteeltaan paljon kääpiöluppaa. Pitkän turkin vuoksi kasmirlupat on opetettava pienestä pitäen turkinhoitoon, jonka vuoksi niitä on helppo käsitellä. == Turkki== Kasmirlupalla on rungossa 3,5–7 cm (ihanne 4,5 cm) pitkä turkki, kun taas päässä, korvissa ja jaloissa on vain hiukan normaalikarvaa pidempi karva. Kasmirlupalla on niin sanottu fuchs-turkki, joka on villiangoran muoto, jota ei tarvitse keriä. Kasmirlupalla on karvanvaihtoaika, kuten normaaliturkkisillakin kaneilla. Kasmirlupan pohjavillan ja peitinkarvan koostumuksen ollessa oikea, turkin ei pitäisi takkuuntua helposti. Kasmirlupan turkki tulisi hoitaa sormin selvittämällä turkki ja poistamalla mahdolliset takut. National Cashmere Lop Club - Coat and grooming == Lähteet == == Aiheesta muualla == * National Cashmere Lop Club * Suomen Kaniyhdistys ry - Poikkeavaturkkiset rodut * Kasmirluppa Petsiessä Luokka:Kanirodut
Mika Lehto (kirjailija)

Mika Ilmari Lehto (s. 1978 Karstula) on suomalainen runoilija ja prosaisti. Lehdon runot siirtyvät usein leikkisän kielenkäytön avulla iloisesta vakavaan, surulliseen tai synkkään. Runojen aiheet ovat arkisia. == Teokset == * Anglica (2005, julkaissut Mediapinta 2011) * Hiiribaari (2009, julkaissut Mediapinta 2011) * Murikka (Mediapinta 2011) * Sateenkaarisiipi (Mediapinta 2015) * Taskuvaloa (Kustannus Aarni 2017) * Vahinkolapsi (Mediapinta 2012), yhdessä Arja Lehdon kanssa. == Lähteet == == Aiheesta muualla == * Mika Lehto Mediapinnan sivuilla * Mika Lehto Inspiraation Maan sivuilla * Aarni aloittaa runokustantajana Luokka:Suomalaiset kirjailijat Luokka:Suomalaiset runoilijat Luokka:Vuonna 1978 syntyneet Luokka:Elävät henkilöt
Raunio (albumi)

Raunio on vuonna 2002 ilmestynyt Circlen toinen livealbumi. Se äänitettiin 8.–10. marraskuuta 2001 Turun Säätämössä (8.11.), Jyväskylän Ilokivessä (9.11.) ja Helsingin Gloriassa (10.11.). Pohjois-Amerikassa levyn julkaisi Squealer Music. Albumilla soittaa Circlen uusi kokoonpano, jossa ovat mukana Mika Rättö ja Janne Westerlund. Yhtyeen vakituisen rumpalin Tomi Leppäsen on levyllä korvannut Olli Joukio. == Muusikot == ;Circle *Mika Rättö – laulu, kosketinsoittimet *Jyrki Laiho – kitara *Janne Westerlund – kitara, laulu *Jussi Lehtisalo – basso, laulu *Olli Joukio – rummut == Kappaleet == # # # # # # # # # # == Lähteet == *Circle: Raunio Finnmusic. Luokka:Circlen albumit Luokka:Vuoden 2002 konserttitallenteet
Yleisluistelun Euroopan-mestaruuskilpailut 1956

Pikaluistelun EM-kilpailut 1956 käytiin 25.–26. helmikuuta Helsingin olympiastadionilla. Kilpailu käytiin vain miesten sarjassa ja mitalit jaettiin neljän matkan yhteispisteiden perusteella. ==Tulokset== Sija Kilpailija Maa 500 m 5000 m 1500 m 10000 m Summa align="center" Jevgeni Grišin 42,4 (1) 8.29,0 (15) 2.14,0 (2) 17.34,5 (11) 190.692 align="center" Knut Johannesen 44,8 (15) 8.12,5 (1) 2.18,7 (9) 16.50,1 (1) 190.788 align="center" Sigge Ericsson 44,3 (9) 8.18,5 (5) 2.17,7 (7) 17.07,0 (3) 191.400 align="center" Robert Merkulov 44,1 (7) 8.18,1 (3) 2.18,7 (9) 17.17,1 (6) 191.998 align="center" Oleg Gontšarenko 44,3 (9) 8.16,7 (2) 2.19,0 (11) 17.14,0 (5) 192.003 align="center" Juhani Järvinen 43,9 (5) 8.22,2 (7) 2.17,4 (5) 17.28,0 (9) 192.320 align="center" Boris Šilkov 43,5 (4) 8.23,2 (8) 2.16,7 (4) 17.54,1 (15) 193.092 align="center" Toivo Salonen 43,2 (3) 8.35,0 (21) 2.15,8 (3) 17.43,7 (14) 193.152 align="center" Roald Aas 45,1 (17) 8.20,9 (6) 2.18,3 (8) 17.30,7 (10) 193.825 10\. Juri Mihailov 42,8 (2) 8.37,2 (23) 2.13,9 (1) 18.16,3 (16) 193.968 11\. Torstein Seiersten 45,2 (19) 8.24,9 (10) 2.22,0 (21) 17.01,7 (2) 194.108 12\. Gunnar Sjölin 45,3 (21) 8.23,3 (9) 2.19,5 (13) 17.24,7 (8) 194.365 13\. Helmut Kuhnert 44,6 (13) 8.26,1 (11) 2.23,4 (23) 17.13,3 (4) 194.675 14\. Kees Broekman 46,5 (26) 8.18,3 (4) 2.21,0 (17) 17.17,1 (7) 195.185 15\. Sverre Haugli 46,3 (25) 8.26,6 (12) 2.19,5 (13) 17.36,3 (12) 196.275 16\. Knut Tangen 46,0 (24) 8.27,0 (13) 2.21,7 (20) 17.40,6 (13) 196.963 17\. Lennart Johansson 43,9 (5) 8.34,9 (20) 2.17,4 (5) NC 141.190 18\. Gerard Maarse 44,4 (12) 8.27,6 (14) 2.19,3 (12) NC 141.593 19\. Kauko Salomaa 44,1 (7) 8.32,3 (18) 2.21,0 (17) NC 142.330 20\. Anatoli Titov 45,2 (19) 8.32,0 (17) 2.19,7 (15) NC 142.967 21\. Gunnar Ström 44,3 (9) 8.35,2 (22) 2.22,0 (21) NC 143.153 22\. Wim de Graaff 45,1 (17) 8.31,9 (16) 2.21,0 (17) NC 143.290 23\. Hans Almgren 45,4 (22) 8.37,3 (24) 2.20,1 (16) NC 143.830 24\. Olle Dahlberg 44,9 (16) 8.33,3 (19) 2.24,0 (24) NC 144.230 25\. Terence Monaghan 48,0 (27) 8.54,5 (27) 2.24,0 (24) NC 149.450 26\. Hans Keller 48,4 (28) 8.40,0 (25) 2.28,7 (26) NC 149.967 27\. Rolf Trøen 44,6 (13) 8.45,9 (26) - (NS) NC 97.190 28\. Antoni Skrzypnik 45,8 (23) - (NS) NC NC 45.800 == Lähteet == *EM-tilastot hollanniksi Luokka:Vuoden 1956 urheilu Luokka:Pikaluistelun Euroopan-mestaruuskilpailut Luokka:Helsingin urheilutapahtumat
Anders Bergius

Anders Bergius (10. kesäkuuta 1693 Taivassalo – 23. elokuuta 1750 Tukholma) oli suomalainen Turun akatemian teologian professori ja rehtori sekä valtiopäivämies. == Elämäkerta == Bergiuksen vanhemmat olivat Taivassalon kirkkoherra Anders Bergius (1661–1724) ja Sara Wärdh. Bergiuksen perhe pakeni isonvihan aikana 1714 Ruotsiin ja hän pääsi ylioppilaaksi Tukholmassa 1715. Bergius valmistui filosofian maisteriksi Uppsalan yliopistosta 1719 ja hän oli sitten teologian dosenttina Rostockin yliopistossa 1720–1723. Bergius vihittiin papiksi Turun hiippakunnassa 1724 ja hänestä tuli teologian tohtori Turussa 1733. Bergius oli Turun akatemian teologian apulaisena vuodesta 1724, kolmantena teologian professorina vuodesta 1728 ja ensimmäisenä teologian professorina 1734–1744. Hän oli samalla Turun tuomiokapitulin jäsenenä 1724–1734 ja toimi palkkapitäjänsä Piikkiön kirkkoherrana vuodesta 1724, Naantalin ja Raision kirkkoherrana vuodesta 1728 sekä Turun ruotsalaisen seurakunnan ja Kaarinan kirkkoherrana ja tuomiorovastina vuodesta 1734. Bergius oli Turun akatemian rehtorina 1735–1736 ja Hämäläis-Osakunnan inspehtorina 1729 sekä Pohjalaisen osakunnan inspehtorina 1740–1744. Bergius pakeni pikkuvihan aikana Ruotsiin 1743 ja hän jäi sinne pysyvästi asumaan. Ruotsissa Bergius oli Tukholman Nikolain (Suurkirkon) seurakunnan kirkkoherrana ja Tukholman konsistorin esimiehenä vuodesta 1744 alkaen. Bergius oli valtiopäivämiehenä 1738–1739, 1740–1741 ja 1746–1747. Bergius oli naimisissa vuodesta 1730 Anna Margareta Meurmanin (k. 1773) kanssa. Luettu 15.2.2015. == Lähteet == Luokka:Turun akatemian professorit Luokka:Turun akatemian rehtorit Luokka:Suomen evankelis-luterilaisen kirkon papit Luokka:Ruotsin säätyvaltiopäivien valtiopäivämiehet Luokka:Vuonna 1693 syntyneet Luokka:Vuonna 1750 kuolleet Luokka:Suomalaiset professorit
Grand Prix Cycliste de Montréal

Grand Prix Cycliste de Montréal on Kanadassa järjestettävä UCI World Tour -sarjaan kuuluva pyöräilykilpailu. Kilpailu järjestetään syyskuussa kaksi päivää Grand Prix Cycliste de Québec -kilpailun jälkeen. Kilpailut ovat olleet ainoat World Touriin kuuluvat Pohjois-Amerikassa järjestettävät kilpailut ennen Kalifornian ympäriajon mukaantuloa 2017. Ensimmäisen kerran Grand Prix Cycliste de Montréal järjestettiin vuonna 2010, mutta reittiä käytettiin osin jo vuoden 1974 maantiepyöräilyn maailmanmestaruuskilpailuissa ja vuoden 1976 kesäolympialaisissa. == Reitti == Toisin kuin useimmat yhden päivän mittaiset kilpailut, Grand Prix Cycliste de Montréalin reitti muodostuu seitsemästätoista 12,1 km mittaisesta kierroksesta. Reitillä on kolme nousua Mount Royalin rinteillä: Côte Camilien-Houde (1,8 km, 8 % keskijyrkkyys), Côte de la Polytechnique (780 m, 6 % keskijyrkkyys) ja Avenue du Parc (560 m, 4 % keskijyrkkyys). Kilpailun maali sijaitsee kierroksen viimeisen nousun rinteellä. Kilpailussa on noin 4 000 metriä nousua, mikä vastaa suurin piirtein Ranskan ympäriajon vuoristoetappia matalammassa korkeudessa. == Voittajat == Lähde: Pro Cycling Stats * 2010 Robert Gesink * 2011 Rui Costa * 2012 Lars Petter Nordhaug * 2013 Peter Sagan * 2014 Simon Gerrans * 2015 Tim Wellens * 2016 Greg Van Avermaet * 2017 Diego Ulissi * 2018 Michael Matthews * 2019 Greg Van Avermaet * 2020 ei järjestetty * 2021 ei järjestetty * 2022 Tadej Pogačar * 2023 Adam Yates * 2024 Tadej Pogačar == Lähteet == == Aiheesta muualla == * Virallinen sivusto Luokka:UCI World Tour Luokka:Montrealin urheilu Luokka:Pyöräilykilpailut
Sunrise (Circlen albumi)

Sunrise on vuonna 2002 ilmestynyt Circlen yhdeksäs studioalbumi. Yhtye siirtyi levyllä 1990-luvun tuotantonsa krautrockista ja progressiivinen rockista kohti perinteistä hard rockia. Myös Circlen kokoonpanossa oli tapahtunut muutoksia, kun uusina jäseninä olivat mukana Mika Rättö, Janne Westerlund ja Tomi Leppänen. Alankomaalainen Headspin Records julkaisi levyn tuplavinyylinä vuonna 2006 ja amerikkalaisen No Quarter Recordsin CD-uudelleenjulkaisu ilmestyi 2007. Vinyyliversiolla on mukana myös bonuskappale Mustavuori.Circle ‎– Sunrise Discogs. Viitattu 15.2.2015. == Muusikot == ;Circle *Mika Rättö – laulu, kosketinsoittimet *Jyrki Laiho – kitara *Janne Westerlund – kitara, laulu *Jussi Lehtisalo – basso, laulu *Tomi Leppänen – rummut ;Vierailijat *Pirkko Kontkanen – viulu (2) *Teemu Niemelä – syntetisaattori (2) == Kappaleet == # # # # # # # # ;Bonuskappaleet # * == Lähteet == *Circle: Sunrise Finnmusic. ===Viitteet=== Luokka:Circlen albumit Luokka:Vuoden 2002 albumit
Israel Ståhlberg

Israel Ståhlberg (29. joulukuuta 1747 Iitti – 11. helmikuuta 1816 Iitti) oli suomalainen rovasti ja uskonnollinen kirjailija. Ståhlbergin vanhemmat olivat Iitin kappalainen Israel Ståhlberg (1716–1762) ja hänen ensimmäinen puolisonsa Katarina Elisabet Hollsten. Hän kävi Porvoon lukiota vuodesta 1762 ja pääsi ylioppilaaksi Turussa 1766. Ståhlberg vihittiin papiksi Porvoon hiippakunnassa 1773. Ståhlberg oli Iitin kirkkoherran apulaisena vuodesta 1773 ja armovuodensaarnaajana Orimattilassa 1775. Hän oli sitten uudestaan apulaispappina Iitissä vuodesta 1776 ja toimi Tukholman suomalaisen seurakunnan kirkkoherran apulaisena vuodesta 1778 sekä komministerinä vuodesta 1785. Ståhlbergista tuli Iitin kirkkoherra 1798 ja hän sai rovastin arvon 1810. Luettu 15.2.2015. == Teoksia == * Nåde-spegel, eller evangeliskt skalde- qväde, om nåde-verkets begynnelse; fortgång och fullkomnande hos en menniska; hvaraf tre sånger jämte bifogade anmärkningar härmed utgifvas af Israel Ståhlberg, pastors adjunct vid Finska nationelle församlingen i Stockholm. Stockholm, tryckt hos Johan A. Carlbohm 1780 * Heliga sånger wid Jesu nåderika födelse ; af Israel Ståhlberg. Stockholm, trycke i Kongl. finska boktryckeriet, hos Johan A. Carlbohm 1782 * Nya nattwards-psalmer, af Israël Ståhlberg. Stockholm, tryckte hos Johan A. Carlbohm 1784, andra upplagan 1791 * Högmässo-predikan på tjugonde tredje sönd. efter Trinitatis, om Wår Frälsares Christi läro-ämbete, såsom förnämligast bestående däruti, at hugswala bedröfwade själar, hållen i Finska nationelle kyrkan och med bifogade ommärkningar utgifwen af Israel Ståhlberg. Comminister. Stockholm, tryckt hos Johan A. Carlbohm på dess bekostnad 1787 * Christi lidande i Gethsemane, af Israel Ståhlberg, comminister. Stockholm, tryckt hos Johan Arvid Carlbohm 1790 * En christens flyttning ur tiden i evigheten och därpå följande saliga tilstånd; skalde-qväde med exegetiske anmärkningar, af Israël Ståhlberg, comminister. Stockholm, tryckt hos Johan A. Carlbohm 1792 * Samling af poesier och nya psalmer öfwer Wår Frälsares Jesu Christi lidande, död och begrafning, jemte bihang, af andeliga sånger i särskildta ämnen, författade af Israel Ståhlberg. Comminister. Stockholm, tryckt hos Johan Christopher Holmberg 1792 == Lähteet == Luokka:Suomen evankelis-luterilaisen kirkon papit Luokka:Suomalaiset kristilliset kirjailijat Luokka:Vuonna 1747 syntyneet Luokka:Vuonna 1816 kuolleet
Francesca Baudin

Francesca Baudin (s. 25. marraskuuta 1993) on italialainen maastohiihtäjä. Baudin kilpaili maastohiihdon maailmancupissa ensimmäisen kerran Lillehammerin viestissä joulukuussa 2013. Henkilökohtaiseen kilpailuun hän osallistui ensimmäisen kerran Lahden sprintissä maaliskuussa 2014 sijoittuen 39:nneksi. Ensimmäiset maailmancupin pisteensä hän saavutti Tour de Skillä 2015, jossa hän sijoittui 27:nneksi 10 kilometrin perinteisen hiihtotavan yhteislähtökilpailussa. Parhaimmillaan hän on ollut 24:s Östersundin perinteisen hiihtotavan sprintissä helmikuussa 2015. Baudin sijoittui Falunin MM-kilpailuissa 2015 perinteisen hiihtotavan sprintissä 15:nneksi. == Lähteet == Luokka:Italialaiset maastohiihtäjät Luokka:Vuonna 1993 syntyneet Luokka:Elävät henkilöt
The Writing’s on the Wall

The Writing’s on the Wall on Destiny’s Child’n vuonna 1999 julkaistu R&B-albumi.; Se sisältää hittejä kuten ”Say My Name”. == Kappaleet == # # # # # # # # # # # # # # # # Luokka:Destiny’s Childin albumit Luokka:Vuoden 1999 albumit
Lempi Torppa

Lempi Lydia Torppa, o.s. Virtanen, (12. elokuuta 1890 Nastola – 7. kesäkuuta 1969 Helsinki) oli Eeva-lehden pitkäaikainen päätoimittaja. ==Henkilöhistoria== Torpan vanhemmat olivat komisario Konstantin Virtanen ja Ida Yrjölä. Hän valmistui käsityönopettajaksi 1912, mutta meni samana vuonna naimisiin ja toimi kotiäitinä 1920-luvun alkuun saakka. Torppa kirjoitti muotiin ja käsitöihin liittyviä pakinoita Heloisa-nimimerkillä Uuteen Suomeen ja niiden saatua suosiota perusti 1928 Virkkaus ja käsityöt -lehden. Sitä hän toimitti aina vuoteen 1949 saakka. Kun Oy Tilgmann Ab päätti 1934 perustaa naistenlehden, Torppa kutsuttiin sen päätoimittajaksi. Eeva-lehden ainoana toimittajana hän työskenteli 1950-luvulle saakka. Lehti ilmestyy kerran kuukaudessa, ja sitä voitaneen pitää Suomen ensimmäisenä nykyaikaisena naistenlehtenä. Lempi Torpan puoliso vuodesta 1912 oli toimittaja, aktuaari Johan Reinhold Torppa (1884–1962). Lempi Torppa testamenttasi omaisuutensa Suomen Kulttuurirahastolle käytettäväksi kieliopintoihin perheen nuorena menehtyneiden lasten Jussin (1914–1944) ja Leenan (1920–1947) muiston kunnioittamiseksi.Suomen Kulttuurirahasto. Jussi ja Leena Torpan rahasto ranskan ja espanjan kielen opintohin. (Viitattu 25.5.2019) ==Julkaisut== Torppa toimitti useita teoksia: * Ole kaunis, suomennos Edith Porter Lapishin ja Flora G. Orrin teoksesta Be beautiful (1933), * Lasten neulevaatteita (1945), * Jokaisen naisen kirja (1945), * Lapasia ja sormikkaita: museon kätköistä (1947), * Vauvan neuleita: ensimmäiset 12 kuukautta (1947), * Uusia kirjosormikkaita (1948), * Neulomme tytöille ja pojille (1948). ==Lähteet== Luokka: Suomalaiset opettajat Luokka: Suomalaiset tietokirjailijat Luokka: Suomalaiset päätoimittajat Luokka: Pakinoitsijat Luokka:Vuonna 1890 syntyneet Luokka:Vuonna 1969 kuolleet
Euro Beach Soccer League

Euro Beach Soccer League eli EBSL on jokavuotinen kilpailu Euroopan beachfutismaajoukkueille. Turnaus toimii samalla lajin Euroopan- mestaruuskilpailuina. == Historiaa == Ensimmäinen Euro Beach Soccer League käytiin vuonna 1998, nimellä European Pro Beach Soccer League. Jokavuotuisessa kilpailussa on nykyisin neljä alkuerää, joissa on kaksi divisioonaahttp://www.beachsoccer.com/events/980191078-euro-beach-soccer- league-catania-2014 . A-divisioonassa pelaavat paremmat joukkueet ja B-divisioonassa vastaavasti huonommat. A-divisioonan finaaleihin selviytyvät kahdeksan parasta divisioonan 12 joukkueesta. Finaaleissa joukkueet jaetaan kahteen lohkoon, joiden voittajat kohtaavat finaalissa. A-divisioonan huonoin putoaa seuraavaksi vuodeksi B-divisioonaan. B-divisioonassa on sama järjestelmä kuin A-divisioonassa, ja sen voittaja nousee seuraavaksi kaudeksi A-divisioonaan. Espanja ja Portugali ovat turnauksen menestyneimmät joukkueet viisillä mestaruuksillaan. Venäjällä mestaruuksia on neljä, Ranskalla, Italialla, Sveitsillä ja Saksalla jokaisella yksi. == Turnaukset == Vuosi Voittaja Toinen Kolmas Neljäs Paras pelaaja Paras maalintekijä Paras maalivahti Fair Play Award 1998 Amarelle Amarelle ei valittu ei valittu 1999 Madjer Setién José Miguel Mateus ei valittu 2000 Amarelle Amarelle Abel Éric Cantona 2001 Amarelle Madjer Roberto Valeiro Jiménez 2002 Gianni Fruzzetti Tamer Ay Alan Angelo Schirinzi Roberto Serr Pointon 2003 Amarelle Madjer Lingenhag John Scales Larsen 2004 David Madjer Roberto Valeiro Larsen Fuat 2005 Cristiano Scalabrelli Amarelle Bruno Alves Madjer 2006 Madjer Madjer Roberto Valeiro ei valittu 2007 Dejan Stankovic Dejan Stankovic Amarelle Andrei Buhlitski 2008 Madjer Madjer Willem Reijer Ran Adil Muftuoglu 2009 Madjer Paolo Palmacci Madjer Andrei Buhlitski ei valittu 2010 Madjer Dejan Stankovic Andrei Buhlitski ei valittu 2011 Dejan Stankovic Dmitri Šišin Valentin Jäggy ei valittu 2012 Dmitri Šišin Dejan Stankovic Valentin Jäggy ei valittu 2013 Ilja Leonov Dejan Stankovic Dona ei valittu 2014 Noël Ott Anatoli Peremitin Llorenç Gomez Dona ei valittu 2015 Igor Borsuk Dejan Stankovic Elinton Andrade ei valittu == Lähteet == Luokka:Beachfutiskilpailut
Mikkel Jensen

pienoiskuva|Mikkel Jensen Euroopan Formula 3 -sarjan osakilpailussa Spassa vuonna 2015. Mikkel Jensen (s. 31. joulukuuta 1994 Aarhus, Tanska) on tanskalainen moottoriurheilija. Hän aloitti uransa Karting-sarjoissa vuonna 2007 kilpailen eri luokissa vuoteen 2012 asti. Vuonna 2013 Jensen siirtyi ADAC Formel Masters -sarjaan saavuttaen kaksi palkintosijaa sijoittuen sarjan kymmenenneksi. Vuonna 2014 Jensen jatkoi samassa sarjassa ja voitti sarjan mestaruuden saavuttaen kymmenen voittoa, kahdeksan paalupaikkaa, 17 palkintosijaa ja 12 kilpailun nopeinta kierrosta. Vuonna 2015 Jensen kilpaili Euroopan Formula 3 -sarjassa sijoittuen sarjan yhdeksänneksi. == Lähteet == Luokka:Tanskalaiset autourheilijat Luokka:European Le Mans Series -kuljettajat Luokka:Vuonna 1994 syntyneet Luokka:Elävät henkilöt
Kolmas teollinen vallankumous

Kolmas teollinen vallankumous tarkoittaa taloushistoriassa 1900-luvun lopulla alkanutta kehitystä, jossa teollisuus laajeni Tyynenmeren alueella, alkaen Japanista ja Yhdysvaltain länsirannikosta ja muuttui Kiinan ja sen ympäristön nopeaksi teollistumiseksi ja kilpailuksi atlantisen talouden kanssa.Schön sivu 48 Tärkeimpänä muutosta ajavana teknisenä innovaationa on mikroelektroniikkaSchön sivu 278 ja tietokoneet, minkä vuoksi kehityksestä käytetään myös nimitystä digitaalinen vallankumous. Ensimmäisessä teollisessa vallankumouksessa ihmiskunta otti käyttöön fossiiliset polttoaineet ja pystyi niiden avulla muokkaamaan maapalloa ennennäkemättömän laajasti ja elättämään väestöräjähdyksessä moninkertaistuneen väestön. Fossiiliset polttoaineet ovat myös aiheuttaneen ilmaston lämpenemisen. Näiden ongelmien ratkaisemiseksi tapahtuvasta taloudellisesta ja teknisestä kehityksestä käytetään myös ilmaisua "kolmas teollinen vallankumous", kuten esimerkiksi Jeremy Rifkin tätä muutosta käsittelevän kirjansa nimessä. ==Katso myös== * Öljykausi * Tietoyhteiskunta * Globalisaatio ==Lähteet== * ===Viitteet=== Luokka:Tekniikan historia Luokka:Teollisuushistoria Luokka:Tietotekniikka ja yhteiskunta
Yleisluistelun Euroopan-mestaruuskilpailut 1939

Pikaluistelun EM-kilpailut 1939 käytiin 4.–5. helmikuuta Riiassa. Kilpailu käytiin vain miesten sarjassa ja mitalit jaettiin neljän matkan yhteispisteiden perusteella. Poikkeuksellisesti 10 000 metrin sijaan neljään matkaan otettiin 3 000 metriä eli 5 000 metriä viimeisenä päivä' luisteltu kilpailun ratkaissut päätösmatka. ==Tulokset== Sija Kilpailija Maa 500 m 3000 m 1500 m 5000 m Summa align="center" Alfons Bērziņš 45,3 (2) 5.15,5 (1) 3.08,1 (3) 9.23,9 (1) 216,973 align="center" Charles Mathiesen 46,8 (6) 5.24,4 (2) 3.06,9 (1) 9.35,5 (3) 220,717 align="center" Aage Johansen 46,2 (4) 5.28,8 (3) 3.08,6 (5) 9.35,2 (2) 221,387 align="center" Birger Wasenius 45,2 (1) 5.34,0 (5) 3.09,0 (6) 9.48,1 (6) 222,677 align="center" Harry Jansson 46,0 (3) 5.33,2 (4) 3.16,1 (14) 9.58,2 (8) 226,720 align="center" Åke Ekman 47,9 (11) 5.40,1 (14) 3.12,8 (11) 9.39,8 (4) 226,830 align="center" Pēteris Strods 47,7 (9) 5.35,6 (8) 3.09,6 (7) 10.10,4 (10) 227,873 align="center" Kurt Skutnabb 47,1 (7) 5.36,2 (10) 3.13,9 (12) 10.07,7 (9) 228,536 align="center" Jan Kalbarczyk 47,9 (11) 5.40,2 (15) 3.11,3 (9) 10.10,8 (11) 229,447 10\. Max Stiepl Saksa 48,9 (15) 5.35,7 (9) 3.18,6 (16) 9.47,1 (5) 229,760 11\. Elmārs Bite 48,0 (13) 5.41,9 (16) 3.08,1 (3) 10.21,2 (14) 229,803 12\. Georg Hennum 48,5 (14) 5.38,3 (13) 3.18,3 (15) 9.49,2 (7) 229,903 13\. Karl Wazulek Saksa 47,8 (10) 5.35,2 (6) 3.10,6 (8) 10.41,5 (15) 231,350 14\. Aleksandrs Tabaks 49,3 (18) 5.36,5 (11) 3.20,8 (19) 10.11,9 (12) 233,506 15\. Pentti Lammio 49,2 (17) 5.42,0 (17) 3.07,7 (2) 10.51,1 (17) 233,877 16\. Göthe Hedlund 50,1 (22) 5.35,2 (6) 3.18,9 (17) 10.18,9 (13) 234,157 17\. Kalevi Laitinen 47,4 (8) 5.44,2 (18) 3.11,5 (10) 11.10,4 (19) 235.640 18\. Alfrēds Bite 46,3 (5) 6.00,5 (24) 3.20,0 (18) 10.42,4 (16) 237.290 19\. Leopold Reivart 49,3 (18) 5.58,0 (23) 3.14,1 (13) 11.16,5 (20) 241,317 20\. Jan Langedijk 49,1 (16) 5.38,0 (12) 3.28,4 (22) 11.06,4 (18) 241,540 21\. Jānis Grantiņš 51,2 (24) 5.52,0 (21) 3.26,1 (21) 11.30,7 (22) 247,637 22\. Herman Buyen 49,5 (20) 5.45,5 (19) 3.31,6 (23) 11.41,9 (23) 247,806 23\. Piet Zwanenburg 51,7 (26) 5.48,1 (20) 3.34,2 (24) 12.07,3 (24) 253,847 24\. Tadeusz Lisiecki 50,7 (23) 6.13,0 (25) 3.25,0 (20) 12.10,2 (25) 254,220 25\. Wacław Kowalski 51,5 (25) 6.23,1 (26) 3.42,4 (25) 11.28,2 (21) 258,303 25\. Roelof Koops 49,8 (21) 5.57,3 (22) NS NC == Lähteet == *EM-tulokset hollanniksi Luokka:Vuoden 1939 pikaluistelu Luokka:Pikaluistelun Euroopan-mestaruuskilpailut
Tarjei Vesaas

Tarjei Vesaas (20. elokuuta 1897 Vinje, Telemark – 15. maaliskuuta 1970, Oslo) oli uusnorjaksi kirjoittanut norjalainen kirjailija, jonka tuotanto kattoi monia kirjallisuuden lajeja.Tarjei Vesaas. Pohjoismaiden neuvosto. Viitattu 15.2.2015. Häntä pidetään yhtenä Norjan johtavista modernisteista ja hän sai ruotsalais-norjalaisen Dobloug-palkinnon vuonna 1957. Vuonna 1954 julkaistu Vesaasin romaani Kevätyö aloitti Vesaasin realistisen kauden, vaikkakin hänen koko tuotannossaan on vahva unenomainen tunnelma. Kevätyö kertoo yhdestä valoisasta yöstä, jolloin 14-vuotias Hallstein-poika on jäänyt kotiin kahdestaan isosiskonsa kanssa. Vanhemmat ovat poissa ja nuoret nauttivat vapaudestaan. Yön mittaan he pohtivat nuoruuden ja olemassaolon kysymyksiä.Tarjei Vesaas. Petri Liukkonen & Ari Pesonen. Kuusankosken kaupunginkirjasto 2008. Viitattu 15.2.2015. Romaani Jäälinna palkittiin Pohjoismaiden neuvoston kirjallisuuspalkinnolla 1964. Sen päähenkilöinä on kaksi 11-vuotiasta tyttöä, ulospäin suuntautunut Siss ja sulkeutunut Unn, joka vihjaa Sissille kantavansa synkkää salaisuutta. Alueella on vesiputouksen ympärille syntynyt jäälinna, jonne Unn eksyy ja kuolee. Asia jää painamaan Sissin mieltä ja selvittääkseen sitä hänkin joutuu kääntymään sisäänpäin, omaan jäälinnaansa. Vesaas oli vuodesta 1934 naimisissa runoilija ja kääntäjä Halldis Moren Vesaasin kanssa. Heidän tyttärensä on kääntäjä ja kustannustoimittaja Guri Vesaas ja poikansa toimittaja-kirjailija Olav Vesaas. ==Suomennettuja teoksia== * Kevätyö (Vårnatt, 1954), suom. Katri Ingman- Palola. Porvoo : WSOY, 1954. * Lehtokurppa (Fuglane, 1957), suom. Katri Ingman-Palola. Porvoo : WSOY, 1957. * Palo (Brannen,1961), suom. Katri Ingman- Palola. Porvoo : WSOY, 1962. * Jäälinna (Is-slottet, 1963), suom. Katri Ingman-Palola. Porvoo : WSOY, 1964. == Lähteet == Luokka:Norjalaiset kirjailijat Luokka:Pohjoismaiden neuvoston kirjallisuuspalkinnon saajat Luokka:Vuonna 1897 syntyneet Luokka:Vuonna 1970 kuolleet
Hanan al-Shaikh

Hanan al-Shaikh (s. 12. marraskuuta 1945 Beirut) on libanonilainen nykykirjailija. Hänen teoksensa Kaukana Lontoossa (إنها لندن يا عزيزي) on julkaistu suomeksi vuonna 2003. == Bibliografia == * Kaukana Lontoossa, suom. Jaakko Hämeen-Anttila (Gummerus 2003) Luokka:Libanonilaiset kirjailijat Luokka:Vuonna 1945 syntyneet Luokka:Elävät henkilöt
Henrik Drysell

Henrik (Hindrich) Drysell eli Henricus Johannis, Ostrobotniensis (noin 1693 – 13. marraskuuta 1738 Turku) oli suomalainen Turun hovioikeuden asessori ja lainopillinen kirjailija. Drysellin vanhemmat olivat luultavasti Pohjanmaan läänin lääninsihteeri Johan Dryzelius, myöhemmin Drysell (k. 1695) ja Elisabet Rechard. Hän pääsi ylioppilaaksi Turussa 1710. Drysell oli leskikuningattaren kansliassa kanslistina ja sitten kamarirevision kansliassa kanslistina vuodesta 1719, aktuaarina vuodesta 1729, notaarina vuodesta 1731 sekä sihteerinä vuodesta 1736. Viimeksi hän toimi Turun hovioikeuden asessorina vuodesta 1737. Drysell oli naimisissa Hedvig Elisabet Hagertin (k. 1743) kanssa jonka isä oli Finströmin kirkkoherra Daniel Hagerus, vuodesta 1689 Hagert (1666–1712). Luettu 15.2.2015. == Teoksia == * Orde-register, öfwer de anmärckningar, som wid Sweriges rikes landz-lag, af häradzhöfdingen wälborne herr Petter Abrahamsson giorde, och åhr 1726 af trycket utgångne äro, uprättat efter alphabetets ordning, af Hindrich Drysell. Stockholm, tryckt hos Benjamin Gottlieb Schneider, åhr 1728 == Lähteet == Luokka:Suomalaiset juristit Luokka:Vuonna 1693 syntyneet Luokka:Vuonna 1738 kuolleet
Alotus

Alotus on vuonna 2003 ilmestynyt Circlen kymmenes studioalbumi. Se äänitettiin jo kesällä 2001, ennen yhtyeen edellistä albumia Sunrise. Saksassa tehdyllä levyllä on mukana Circlen vanha kokoonpano, vahvistettuna laulaja- kosketinsoittaja Mika Rätöllä, joka myöhemmin liittyi myös yhtyeen vakinaiseksi jäseneksi. Albumin on tuottanut saksalaisen Faust-yhtyeen johtohahmo Hans Joachim Irmler, jonka levymerkillä se myös ilmestyi. Alotus sisältää perinteisten rockyhtyeen musisoinnin sijaan suurimmaksi osaksi kollaasimaista soittoa, jonka lopputuloksessa albumin tuottajana, äänittäjänä ja miksaajana toimineella Irmlerillä on huomattava osuus. == Muusikot == *Mika Rättö – laulu, kosketinsoittimet *Teemu Elo – kitara *Jyrki Laiho – kitara *Jussi Lehtisalo – basso *Janne Peltomäki – rummut == Kappaleet == # # # # # == Lähteet == *Circle: Alotus Finnmusic. ===Viitteet=== Luokka:Circlen albumit Luokka:Vuoden 2003 albumit
Pasilan metroasema

Pasilan metroasema on Helsinkiin suunniteltu metroasema, jolle on rakennettu tilavaraus syksyllä 2019 valmistuneen kauppakeskus Triplan kellarikerrokseen. Asema on tarkoitettu osaksi niin sanottua Töölön metroa, jonka rakentamisesta ei ole tehty päätöstä. Tilavarausta on kutsuttu myös raakatilaksi: se on tarvittavan kokoinen ja siihen on toteutettu perusrakenteet, mutta ei laitureita tai muita metroliikenteen osia. Metroaseman tilavarauksen tiloihin avattiin syksyllä 2019 lasten seikkailupuisto HopLop ja SurfHouse Helsinki osana kauppakeskus Triplaa. Helsingin kaupunki antoi tilan Triplan käyttöön vuoteen 2040 asti ilman lisämaksuja. Yleiskaavan mukaan uusi metrolinja kannattaa rakentaa, mikäli tila ja ajonopeudet maanpäälliselle pikaraitiotielle eivät riitä. On tosin mahdollista, että metroaseman tilavarausta voitaisiin jatkossa hyödyntää esimerkiksi Raide-Jokeri 0:n asemana. == Rakentaminen == Tila asemalle varattiin, koska myöhemmin sen rakentaminen olisi ollut erittäin vaikeaa. Suunnitellun metroaseman kohdalla sijaitsi aikoinaan Töölönjärvi, ja metroasema olisi jouduttu louhimaan hyvin syvälle kallioon, mikäli sille ei olisi varattu tilaa lähempänä maanpintaa. Tilavarauksen louhinta maksoi 17 miljoonaa euroa. Rakentamisesta vastasi YIT. == Lähteet == Luokka:Helsingin toteutumattomat metroasemat Luokka:Keski-Pasila
Reinhold Johan Böning

Reinhold Johan (J. R.) Böning (9. joulukuuta 1753 Tammisaari – 17. helmikuuta 1821 Tallinna) oli suomalainen Tallinnan ruotsalais-suomalaisen seurakunnan kirkkoherra ja kristillinen kirjailija. Böningin vanhemmat olivat tammisaarelainen kauppias Reinhold Johan Böning (k. 1799) ja Anna Kristina Wikström. Hän kävi Turun katedraalikoulua 1768–1771 ja pääsi ylioppilaaksi Turussa 1771. Böning valmistui filosofian maisteriksi Turun akatemiasta 1778 ja hänet vihittiin papiksi Turun hiippakunnassa 1780. Böning oli Leskikuningattaren henkirykmentin ylimääräisenä pataljoonansaarnaajana Viaporissa vuonna 1780. Hänestä tuli Tallinnan ruotsalais-suomalaisen seurakunnan (St. Michaelis) diakoni vuonna 1781 ja kirkkoherra vuonna 1790. Böning oli myös tuomiokapitulin jäsenenä Tallinnassa ja hän sai sotarovastin arvonimen. Böning oli naimisissa vuodesta 1782 Johanna Kristina Roosin (k. 1834) kanssa jonka isä oli Tallinnan ruotsalais-suomalaisen seurakunnan kirkkoherrana ennen Böningiä toiminut Johan Roos (1705–1789). Luettu 15.2.2015. Bönigin serkun poika oli Suomen suuriruhtinaskunnan ensimmäinen Tallinnan kauppa-asiamies Gustaf Fredrik von Böningh, jonka hän auttoi nuorukaisena työuralle ja tallinnalaisen kauppahuoneen palvelukseen. Vuonna 1814 tämä myös avioitui hänen ottotyttärensä Anna Charlottan kanssa. == Teoksia == * Läse-bok, innehållande fabler och sedelärande berättelser för barn och ungdom, samlade och utgifne af m. Reinhold Johann Böning, kyrkoherde wid Swenska församlingen i Reval och konsistorial-assessor. Reval, tryckt i Gresselska tryckeriet 1808 == Käännöksiä == * Gottlieb Schlegel : Den christeliga lärans katechismus. Reval, tryckt på bokhandlaren P. G. Bornwassers bekostnad. I Gresselska tryckeriet, 1805 (saksankielinen alkuteos Katechismus der christlichen Lehre) == Lähteet == Luokka:Suomalaiset papit Luokka:Suomalaiset kristilliset kirjailijat Luokka:Vironsuomalaiset Luokka:Vuonna 1753 syntyneet Luokka:Vuonna 1821 kuolleet
Nåtö (Houtskari)

Nåtö on kylä ja saari Houtskarissa Paraisilla. Kylä sijaitsee noin 25 kilometriä Houtskarin pääsaaresta luoteeseen Kihdin merenselän itärannalla ja on Houtskarin, Paraisten ja koko Varsinais-Suomen maakunnan läntisin asuttu paikka. Nåtön pääsaari on pituudeltaan noin kaksi kilometriä ja leveydeltään noin kilometrin. Lähin naapurisaari Ahvenanmaan puolella on Torsholma. Muita asuttuja saaria kylässä ovat Nåtön pääsaaren ohellä Själö ja Härklot. Kylän saarista läntisimmän, Nåtön pääsaaren asukasluku oli vuonna 2015 kaksi. Ainoa asuttu talo pääsarella oli edelleen maatilana toimiva Nåtön kylän Sammelsin kantatila, lisäksi oli kesäasukkaita. == Katso myös == * Nåtö (Lemland) == Lähteet == Luokka:Houtskarin kylät Luokka:Paraisten saaret
Ylänne

Ylänne voi tarkoittaa seuraavia: == Paikkoja == * Ylänne, huvilarakennus Espoon Leppävaarassa * Ylänne, järvi Kangasniemellä * Ylänne, järvi Mikkelissä == Henkilöitä == Ylänne on myös sukunimi. Nimi on Suomessa 160:lla henkilöllä. Nimen tunnettuja kantajia ovat muun muassa: * Jari Ylänne (s. 1961), solubiologi ja professori * Kauko Valta Ylänne (1927–1990), näytelmäkirjailija * Matti Ylänne (1884–1943), taidemaalari * Tauno Ylänne (1938–2022), eversti, Pohjan prikaatin komentaja 1989–1993 * Yrjö Ylänne (1888–1971), toimittaja ja eräkirjailija. == Lähteet ==
Nåtö

Nåtö voi tarkoittaa seuraavia: *Nåtö, kylä ja saari Houtskarissa Paraisilla Varsinais-Suomessa Suomessa *Nåtö, kylä ja saari Lemlandissa Ahvenanmaalla Suomessa
Siira (sukunimi)

Siira on sukunimi. Nimi on Suomessa 905 henkilöllä. Nimen tunnettuja kantajia ovat: * Arttu Siira (s. 1993), jalkapalloilija * Juha Siira (1946–2021), kilpapurjehtija * Kalle Siira, yrittäjä, tutkija ja toimittaja * Kirsi Alm- Siira (s. 1974), uutisankkuri * Pekka Siira (1853–1922), maanviljelijä ja valtiopäivämies * Sami Siira (s. 1975), pesäpalloilija * Tuure Siira (s. 1994), jalkapalloilija. == Lähteet ==
Leskikuningattaren henkirykmentti

Leskikuningattaren henkirykmentti () oli Ruotsin armeijan värvätyistä sotilaista koostunut joukko-osasto, joka palveli varuskuntana Viaporissa vuosina 1772–1808. Rykmentti perustettiin alun perin Etelä-Ruotsissa vuonna 1742 ja aluksi se tunnettiin komentajiensa mukaan nimettynä muun muassa Hamiltonin, Lillieswärdin ja von Liewenin rykmenttinä. Rykmentti palveli vuodesta 1753 lähtien Viaporissa. Rykmentin upseerit tukivat vuonna 1772 Kustaa III:n tekemää vallankaappausta, ja siitä palkkioksi rykmentti sai samana vuonna Leskikuningattaren henkirykmentin nimen. Mainittu leskikuningatar oli Kustaa III:n äiti Loviisa Ulrika, jonka veli oli Preussin kuningas Fredrik Suuri. Suomen sodan alkaessa vuonna 1808 Suomessa oli Leskikuningattaren rykmentin lisäksi kaksi kokoaikaisista värvätyistä sotilaista koottua jalkaväkirykmenttiä, Jägerhornin rykmentti ja Adlercreutzin rykmentti, ja niiden lisäksi Suomen tykistörykmentti, joka koostui värvätyistä sotilaista. Savon ja Karjalan jääkärit olivat osa-aikaisia värvättyjä sotilaita, jotka olivat palveluksessa vain kesäaikaan. Muut maa-armeijan joukko-osastot kuuluivat ruotuväkeen. Leskikuningattaren rykmentin historia päättyi Viaporin linnoituksen antautumiseen piirityksen jälkeen keväällä 1808. Rykmentti soitti ensimmäisenä Suomessa Porilaisten marssia, marssista käytettiin silloin vielä nimeä Leskikuningattaren marssi. Bernhard Henrik Crusell oli klarinetin soittajana rykmentin orkesterissa. Englantilainen sotahistorian tutkija J. E. O. Screen on kirjoittanut vuonna 2010 rykmentin historiasta kirjan The Queen Dowager's Life Regiment in Finland 1772–1808.Kari Hintsalan Kaponieeri-blogi 14.12.2012 : Leskikuningattaren henkirykmentti == Lähteet == * ===Viitteet=== == Aiheesta muualla == * Luokka:Suomalaiset sotilasyksiköt Ruotsin vallan aikana Luokka:Helsingin historia
Paavo Mykkänen

Paavo Sakari Mykkänen (8. kesäkuuta 1928 Soinlahti – 19. tammikuuta 2015 HelsinkiHelsingin Sanomat, Kuolleita, 15.2.2015 sivu C28) oli suomalainen arkkitehti. Mykkänen oli Joensuun kaupunginarkkitehti.Rakennusperintö, viitattu 15.2.2015 Hän on suunnitellut Helsinkiin toimistorakennukset Lönnrotinkatu 11:een ja Kalevankatu 26:een yhdessä Esko Kahrin ja Jussi Mikkilän kanssaLönnrotinkatu 11, Korttelit.fi Kalevankatu 26, Korttelit.fi Opiskeluaikana hän oli työryhmässä joka suunnitteli arkkitehti Heikki Sirenin johdolla Espoon Kappelin hautausmaan.Espoon seurakunnat, viitattu 15.2.2015 == Lähteet == Luokka:Suomalaiset arkkitehdit Luokka:Vuonna 1928 syntyneet Luokka:Vuonna 2015 kuolleet
Sverre Ingolf Haugli

Sverre Ingolf Haugli (23. huhtikuuta 1925 Rødøy – 18. lokakuuta 1986 Oslo) oli norjalainen pikaluistelija 1950-luvun alussa. Hauglin parhaat urheiluvuodet olivat 1950–1952. Hän saavutti EM-pronssia keväällä 1950 Helsingissä. Seuraavana vuonna hän oli neljäs MM-kisoissa Davosissa. Vuoden 1952 talviolympialaisissa Oslossa Haugli saavutti pronssia 5 000 metrillä. Seuraavissa vuoden 1956 olympialaisissa Cortina d'Ampezzossa hän oli neljäs 10 000 metrillä. Samana vuonna hän luisteli viimeiset MM-kisansa Oslossa sijoittuen yhdeksänneksi. Aktiiviura kesti kauteen 1959, jolloin hän osallistui viimeisen kerran Euroopan mestaruuskisoihin. Haugli päätti uransa, kun hän aloitti autokauppatoimintansa myymällä Saab-autoja kotiseudullaan Hønefossissa. Sverre Ingolf Hauglin lapsenlapset Maren ja Sverre Haugli olivat kansainvälisen tason luistelijoita 2000-luvun alkupuolella. == Lähteet == * Sverre Ingolf Hauglin olympiamenestys * Sverre Ingolf Hauglin luistelumenestys * Sverre Ingolf Hauglin luistelumenestys (hollanniksi) Luokka:Norjalaiset olympiamitalistit Luokka:Norjalaiset pikaluistelijat Luokka:Vuonna 1925 syntyneet Luokka:Vuonna 1986 kuolleet
Nåtö (Lemland)

Nåtö on kylä ja saari Lemlandissa Ahvenanmaalla. Saarella toimii Nåtön biologinen asema, jota pitävät yllä Societas pro Fauna et Flora Fennica ja Ahvenanmaan maakuntahallitus. Saarelta on tieyhteys Manner-Ahvenanmaalle Maarianhaminaan. Vuonna 2014 kylässä oli 84 asukasta. == Katso myös == * Nåtön luonnonsuojelualue * Nåtö (Houtskari) == Lähteet == Luokka:Ahvenanmaan maakunnan kylät Luokka:Ahvenanmaan saaret Luokka:Lemland
Nafea faa ipoipo?

Nafea faa ipoipo? on ranskalaisen taidemaalari Paul Gauguinin tahitilaisia naisia esittävä maalaus. Gauguin maalasi teoksen vuonna 1892. Vuonna 2015 maalaus myytiin 300 miljoonalla dollarilla, mikä silloin oli kaikkien aikojen kallein yksittäisestä taideteoksesta maksettu hinta. ==Lähteet== Luokka:Paul Gauguinin maalaukset
Stafford

Stafford on noin asukkaan kaupunki ja asukkaan hallintopiiri (borough) Staffordshiren kreivikunnassa läntisessä Keski-Englannissa, Sowjoen rannalla. Se on kreivikunnan pääkaupunki ja viidenneksi suurin kaupunki. Hallintopiiriin kuuluu Staffordin ja Stonen kaupunkien lisäksi useita maaseutukyliä. Staffordissa valmistettiin aikaisemmin kenkiä ja suolaa, mutta nykyään sen asukkaita työllistävät lähinnä sähkö- ja konetekniikan yritykset. == Historia == Legenda kertoo, että noin vuonna 700 mercialainen prinssi Bertelin vetäytyi erakkomajaan nykyisen Staffordin paikalle. Kahden vuosisadan kuluttua vuonna 911 Alfred Suuren tytär Ethelfleda perusti Staffordin kaupunkilinnoituksen osaksi anglosaksien puolustusketjua viikinkejä vastaan. Kaupunki sai oman rahapajansa 930, ja siellä alettiin harjoittaa savenvalantaa raaka-aineen helpon saatavuuden ansiosta. Anglosaksien ajan loppuvaiheessa Englanti jaettiin kreivikuntiin, ja Staffordista tuli Staffordshiren pääkaupunki. Vilhelm Valloittajan johtamien normannien tunkeuduttua Englantiin maassa puhkesi levottomuuksia. Mercian jaarli Edwin murhattiin vuonna 1071 ja hänen maansa jaettiin Vilhelmin seuraajien kesken. Staffordin alueen kartanonherraksi valittiin Robert de Toeni, joka rakensi sen lähistölle uuden linnan puolustautuakseen niskuroivia anglosakseja vastaan. Keskiajalla Staffordille myönnettiin boroughinoikeudet (1206) ja siitä tuli tärkeä markkinapaikka, joka sai vaurautensa kankaista ja villasta. Palveltuaan kunniakkaasti satavuotisessa sodassa jaarli Ralph de Stafford sai kuninkaalta vuonna 1348 luvan rakentaa Staffordin linnan uudelleen kivestä. Myöhemmät Staffordin jaarlit osallistuivat valtataisteluihin Englannin kruunusta ja saivat Buckinghamin herttuan arvonimen 1444. Henrik VIII teloitti kolmannen herttuan ja otti haltuunsa suuren osan suvun maista. Englannin sisällissodan aikana vuonna 1643 parlamentaristit miehittivät rojalistisen Staffordin ja tuhosivat sen keskiaikaiset kaupunginmuurit ja linnan. Stafford tunnettiin pitkään kenkäteollisuudestaan, joka sai alkunsa 1700-luvulla ja kukoisti etenkin 1800-luvulla. Kenkäteollisuus hiipui 1900-luvun aikana, ja viimeinen kenkätehdas lopetti toimintansa kaupungissa vuonna 1998. Rautatie saapui Staffordiin samoihin aikoihin kun Viktoriasta tuli kuningatar, ja 1800-luvun loppuun mennessä kaupungissa valmistettiin rautatiekalustoa useissa tehtaissa. == Lähteet == == Aiheesta muualla == Luokka:Asutut paikat Staffordshiressä Luokka:Englannin kaupungit Luokka:Staffordshiren hallinnolliset alueet Luokka:Englannin hallintopiirit